สวัสดีค่ะ พอดีเมื่อวานนี้เราไปหาเภสัชกรมา คือเรารู้สึกปวดแถวต้นคอ ตึงๆ อาจจะเพราะนอนตกน แล้วก็ปวดหลังหู มีก้อนๆบริเวณคอ. มีไข้ต่ำๆ เภสัชกรก็ระบุว่า อาจจะเป็นต่อมน้ำเหลืองโต เลยให้ยาฆ่าเชื้อ moxipharm และยาคลายกล้ามเนื้อ nabesac ให้กินหลังอาหาร 3 และ 4 เวลา เมื่อคืนเรากินไปตอน5ทุ่ม อย่างละเม็ด ประมาณเกือบเช้าตื่นมาพบว่ามีผื่นแถวๆบริเวณ คอ แขน ตัว ขา ใบหน้า แต่เป็นจุดเล็กๆ คล้ายมดกัด แต่ไม่มาก ประมาณเที่ยง มีผื่นเพิ่มขึ้นประมาณหนึ่ง เบื้องต้นเราควรปฏิบัติอย่างไรคะ ทำอย่างไรผื่นจะหายไป พร้อมกับต่อมน้ำเหลืองลดลง เครียดจังเลยค่ะ
สวัสดีค่ะ จากที่เล่ามา อาการมีไข้ ปวดต้นคอ มีก้อนที่คอ น่าจะเป็นอาการไข้จากการติดเชื้อ ซึ่งสามารถเกิดหลายสาเหตุ เช่น ไข้หวัด ไข้หวัดใหญ่ การติดเชื้อแบคทีเรีย การติดเชื้อไวรัสอื่นๆ เป็นต้นส่วนอาการที่มีผื่นขึ้นภายหลัง ยังไม่สามารถสรุปได้ว่า เป็นอาการแพ้ยา หรือเป็นลักษณะไข้ออกผื่นจากที่เดิมติดเชื้อไวรัสบางชนิดค่ะแนะนำให้ไปพบแพทย์ที่รพ.นะคะ เพื่อตรวจดูอาการหากแพทย์คิดว่าเป็นอาการแพ้ยาจะได้มีการออกบัตรแพ้ยาที่ชัดเจนให้ค่ะแต่หากไม่ใช่อาการแพ้ยา จะได้รับการรักษาที่เหมาะสมต่อไปนะคะ